اسم الله الهادي. ربنا سبحانه وتعالى بيقول لك انك لا من احببت ولكن الله يهدي من يشاء. النبي صلى الله عليه وسلم يقول بيقول لربنا لولا انت ما اهتدينا ولا تصدقنا
ولا صلينا. لازم نؤمن ان الله هو الهادي. الهادي اللي بيهدي وبيرشد وبيوريك وبيدلك. طب ربنا الهادي يعني بيهدي لايه؟ كزا حاجة كزا مرتبة. اول حاجة الذي اعطى كل شيء خلقه ثم هدى. يعني انت ما تستغربش لما تلاقي
قطة عمالة تشرب مية وتقولها ازاي بتعمل كده؟ الله اعطى كل شيء خلقه ثم هدى. ما تستغربش لما تلاقي البيبي الصغير عارف ازاي ينادي مامته وعارف ازاي هو عايز اكل امتى ؟ طبعا الحاجات دي عجيبة. بس قصدي ما استغربش لان هي ربنا سبحانه وتعالى هو سبحانه وتعالى اللي هدى المخلوقات ان هي تعرف تتصرف وتفكر
وفي الاخر توصل للحاجة اللي هي عايزاها. فده اول معنى من معاني اسم الله الهادي. وتاني معنى ان ربنا وعد وما كنا معذبين حتى ابعث رسولا. فاسم الله الهادي من معانيه ان ربنا بيهدي للناس ويوريهم الحق. ويوريهم الباطل. ربنا يقول ايه؟ فاما فاما ثمود
فديناهم وريناهم وبعتنا لهم رسول. فاستحبوا العمى على الهدى. فالهداية مبدئيا هداية ايه؟ ربنا يوريك الحق والباطل. ولكن الاعزم منها واللي هي دي موضوعنا النهاردة هداية التوفيق. ان ربنا يهديك انك تقبل الحق ده. ودي اللي كلنا محتاجينها ودي اللي كلنا بنفتقر
ودي اساس حياتك. لانه الصلاة اللي هي اساس العبادات. اللي هي اساسها الفاتحة. اساس الفاتحة اهدنا الصراط المستقيم. سبعة مرة يا رب اهديني. يا رب اهديني. وانا باقصد بها ايه؟ هداية التوفيق. هداية السداد. هداية العبودية. هداية الاستقامة. لازم
تؤمن ان انت مش هتعرف توصل من غير ربنا. لازم تتأكد تتيقن ان انت محتاجه في الهداية دي. طب ما انا متأكد من ده. بس انت لو متأكد منها هيبان عليك. هيبان في دعائك وهيبان في رغبتك وهيبان لما اقول لك تعمل ايه عشان تجيبها. انتم بتتخيلوا يا جماعة ان احنا محتاجين ربنا عشان نعرف
الصلاة. وعشان نحب الصلاة وعشان نريد الصلاة. وعشان نعزم على الصلاة وعشان نصلي. وعشان نحافظ على الصلاة وعشان ما نبعدش عن الصلاة تخيل بقى قيس على ده في كل في كل العبادات وفي كل الزنوب وفي كل حاجة عايزه يهديك للصحبة عايزه يهديك يبعد عنك الشبهات
يهديك للايمان القوي اللي يبعد عنك الشهوات. انت عايزه يهديك في كل صغيرة وكبيرة على المراحل دي كلها. عشان كده وانت بقى المرة دي بتقول له اهدنا الصراط المستقيم. افتكر
قوي قد ايه هو الهادي وقد ايه انت محتاج الهداية دي. وكل ما تواجهك مشكلة مع زنب قل له يا رب اهديني. كل ما تواجهك مشكلة مع طاعة قل يا رب اهديني. بمعنى ثبتني
عليها. بمعنى خليني ابطله. بمعنى اديني القوة. اديني يا رب العزة اللي اقدر اتمكن بها من الطاعة دي. اديني يا رب الارادة اللي اقدر اسيب بها المعصية دي ايه اهديني يا رب للصحبة الصالحة. اهديني اني اعرف اتعلم بقى يا رب. اهديني ان اعرف احسن اخلاقي. اي حاجة انت محتاجها بتقول له يا رب اهدني لها. ازاي ربنا يهديني بقى؟ طب ما
اقعد مكاني واقول له اهديني. لا شف ربنا يقول ايه بقى. والذين جاهدوا فينا لنهدينهم. ايه ده! ده البداية على العبد. يعني عشان ربنا يهديك انت دلوقتي عرفت هداية الاول الحق انه الصلاة فرض. فبقيت من جواك يا رب اهديني عشان احافز على الصلاة واحبها وكده. فربنا يقول لك قم صل
قم جاهد نفسك وجرب مرة واتنين وعشرة وافضل قل لي اهديني وساعتها هتشوف الهداية. انما واحد قاعد وماسك السيجارة وتقول له بطل قل له ادعي لي ربنا يهديني. ده مش فاهم يعني ايه الهادي ولا الهدية بتتجاب ازاي. فبقت كلمة السر
يا جماعة في حاجتين آآ لما ربنا قال والذين جاهدوا فينا مهدين سبلنا وده ربنا قال اما الذين اعتصموا بالله واعتصموا به واخلصوا وديناهم لله فسيهديهم. يعني يعني ايه الاعتصام؟ يعني دي. يا رب اهديني. يعني ايه المجاهدة؟ يعني قم واتحرك واشتغل. عايز تبطل الزنب مش قادر
قل له يا رب اهديني وجاهد نفسك في الزنب. تلاقي نفسك بعد فترة هداك. واستجاب لك المجاهدة بتاعتك والاعتصام بتاعك. المعادلة محتاجة شغل. بسم الله الهادي عميق جدا انه بيقول لك ما فيش غير ربنا اللي معه مفتاح الهداية. ومش هتعرف تستقيم من غيره. بس عشان توصل للهدية اللي انت محتاجه فيها
من اول حياتك لاخر حياتك في كل حاجة محتاج تطبق المعادلة دي. جاهد واعتصم بالله وافتكر اسم الله الهادي والهداية اللي انت محتاجها سبعتاشر مرة على الاقل في الصلاة كل يوم. سلام عليكم